Kui maailm loodud sai ning Sumerimaa ja Uri linna saatus paika pandi, nimetasid kaks sumerite peajumalat An ja Enlil Uri kuningaks kuujumala Nanna. Viimane valis oma maapealseks asemikuks Ur-  Nammu ning tegi temast Uri ja Sumeri käskija. Uue valitseja esimeseks ettevõtmiseks oli riigi sõjalise ja poliitilise julgeoleku kindlustamine. Ur- Nammu alustas sõda naaberlinnriigi Lagašiga, kes oli Urile olnud pikemat aega pinnuks silmas. Heitlusest võitjana välja tulnud, laskis ta Lagaši käskija Namhani hukata ja taastas seejärel Uri muistsed piirid, toetudes "linna kuninga Nanna vägevusele"